cyanic-selkie/wikianc huggingface dataset:
Katie Findlay
Katie Findlay (gebore 28 Augustus 1990) is 'n Kanadese aktrise. Sy is bekend vir haar rolle in die rolprent After the Dark (2013) en in die televisiereekse Continuum (2012), The Carrie Diaries (2013), en How to Get Away with Murder (2014).
Atjehs
Atjehs word veral in die provinsie Atjeh op die westelike deel van die eiland Sumatra, hoofsaaklik langs die noordelike en westelike kus, gepraat. Dit was eens die amptelike taal van die Sultanaat Atjeh wat groot gebiede van dié streek oorheers het.
Helm
Helm kan verwys na:
Curtis Armstrong
Curtis Armstrong (gebore 27 November 1953) is 'n Amerikaanse akteur en vervaardiger. Hy is bekend vir sy rolle in die rolprente Risky Business (1983), Revenge of the Nerds (1984), Better Off Dead... (1985), en Southland Tales (2006).
Eksotermies (biologie)
thumb|250px|Skilpaaie, wat eksotermies is, bak in die son om hitte te kry.
Eksotermies of eksoterm (van die Griekse ἐκτός ektós, "buite", en θέρμη thermē, "hitte") in biologie dui op ’n organisme wat min interne hitte gebruik om hulle biologiese temperatuur te reguleer.
Sulke diere, soos paddas, is afhanklik van hitte uit die omgewing, wat hulle toelaat om metabolies baie ekonomies te funksioneer. Sommige van hulle woon in omgewings waar temperature konstant bly, soos tipies is van die diepsee, en kan dus beskou word as ekso-/homeotermies.
In teenstelling hiermee soek baie diere eksterne hittebronne op of skuil teen die hitte op plekke waar die temperatuurverskille so groot is dat dit fisiologiese aktiwiteite beperk. Reptiele reguleer byvoorbeeld dikwels hulle liggaamstemperatuur deur in die son te bak of skadu op te soek indien nodig. Daar is ook baie ander hitteregulerende meganismes.
Aanpassings
Verskeie gedragpatrone stel sekere eksotermiese diere in staat om hulle liggaamstemperatuur te reguleer. Reptiele en baie insekte bak in die son om warm te word en neem posisies in wat die grootste deel van hul lyf aan die hitte blootstel. As dit uiters warm is, soek hulle die skadu of koeler water op. In die koue bondel heuningbye saam om hitte te behou. Skoenlappers en motte kan hulle vlerke draai om sonstrale op te vang voordat hulle vlieg. Ruspes wat in groepe voorkom, bak in groot groepe in die son. Baie vlieënde insekte, soos bye, verhoog ook hulle liggaamstemperatuur endotermies voordat hulle vlieg deur hulle vliegspiere te vibreer.
Benewens gedragspatrone help fisiologiese aanpassings om temperatuur te reguleer. Duikende reptiele bewaar hitte deur hittegeleidende meganismes, waar koue bloed wat van die vel af kom hitte kry van bloed wat van binne na buite beweeg, en so word van die hitte wat andersins verlore sou gegaan het, hergebruik. Die vel van brulpaddas skei meer slym af wanneer dit warm is en sorg vir afkoeling deur verdamping.
Gedurende koue tydperke gaan sekere eksotermiese diere ’n toestand van slaap binne waartydens hulle metabolisme afneem of selfs tot stilstand kom, soos by die bospadda. Die slaaptoestand kan oornag, vir ’n seisoen of selfs jare duur, na gelang van die spesie en omstandighede.
Harpuisbossie
Haarpuisbossie kan na die volgende spesies verwys:
Jordan Patrick Smith
Jordan Patrick Smith (gebore 18 Junie 1989) is 'n Australiese akteur. Hy is bekend vir sy rolle in die rolprente The Ruins (2008) en Unbroken (2014), en in die televisiereeks Home and Away (1988).
Euryops candollei
Euryops candollei is 'n struik wat tot die Asteraceae  familie hoort. Die spesie is inheems aan die Oos-Kaap en Lesotho. In Suid-Sotho staan die plant as Tloatloatloa bekend.
Jorge Bolet
Jorge Bolet (15 November 1914 – 16 Oktober 1990) was a Kubaans-gebore Amerikaanse virtuoos pianis en onderwyser. Sy onderwysers was o.a. Leopold Godowski en Moriz Rosenthal – laasgenoemde te wete 'n briljante leerling van Franz Liszt.
Lewe
Bolet was in Havana gebore en het by die Curtis Institute of Music in Philadelphia gestudeer waar hy self vanaf 1939 tot 1942 sou onderrig gee. Sy onderwysers het Leopold Godowski, Josef Hofmann, David Saperton, Moriz Rosenthal en Fritz Reiner ingesluit.
Bolet het die klankbaan vir die 1960 biografiese rolprent Song Without End verskaf waarin Dirk Bogarde die rol van die legendariese 19de eeuse klaviervirtuoos, Franz Liszt gespeel het. (Die rolprent het die Oscar vir die Beste Oorspronklike Klankbaan gewen.) Bolet se uitvoering was egter vir dekades deur Amerikaanse musiek-kritici veroordeel synde dat dit volgens die kritici te veel klem geplaas het op romantiese virtuositeit, en derhalwe was sy opnames in die 1960's beperk tot redelik klein en rare etikette. Dit is slegs in 1974 dat Bolet nasionale prominensie verkry het met 'n ontsaglike uitvoering daardie jaar by Carnegie Hall, welke sy reputasie verseker het.
Bolet was van 1968 tot 1977 Professor van Musiek (klavier) by Indiana Universiteit. In 1977 het Bolet Hoof van Klavier by die Curtis Institute geword; hy het Rudolf Serkin opgevolg, maar sy pos bedank ten einde op sy loopbaan as pianis te konsentreer.
In 1984 het die A&E Network 'n reeks van drie programme getiteld Bolet Meets Rachmaninoff gebeeldsend waarin daar gewys word hoe die pianis meesterklasse betreffende Rachmaninoff se Klavierconcerto No. 3 gee. Hierdie meesterklasse was gevolg deur 'n volledige uitvoering van die concerto deur Bolet.
Die Decca/London platemaatskappy het in 1978 'n kontrak met Bolet aangegaan en die 64-jarige Bolet van sy eerste sistematiese blootstelling aan die lewe by 'n groot internasionale plate-etiket voorsien. Opnames van sleutel passasies van sy repertoire was vanaf 1978 tot sy dood gemaak, maar daar was ook baie bandopnames van lewendige konserte uit die tyd wat nooit kommersieel beskikbaar gestel is nie maar in sekere argiewe gevind kan word, vernaam die Internasionale Klavierargiewe in Maryland. Sulke uitvoerngs sluit 'n spesialiteit van Bolet in, naamlik Leopold Godowski se "Konsert Parafrasering op Temas van Johann Strauss se Die Fledermaus" welke hy saam met Godowski studeer het gedurende sy studentejare.
Bolet se gesondheid het in 1988 begin agteruitgaan, en in 1989 het hy 'n breinoperasie ondergaan waarvan hy nooit ten volle herstel het nie. Dit was in die media gerapporteer dat hy in Oktober 1990 aan 'n hartaanval in sy huis in Mountain View, Kalifornië beswyk het. Gregor Benko konstateer egter dat Bolet dood is aan komplikasies wat die gevolg was van VIGS.
Opnames
Bolet word veral goed onthou vir sy uitvoerings en opnames van grootskaalse Romantiese musiek, en veral werke deur Franz Liszt, César Franck, en Frédéric Chopin. Hy het ook gespesialiseer in klaviertranskripsies en ongewone repertoire insluitende die uiters moeilike werke van Godowski. Tydens 'n onderhoud wat aan Elyse Mach gegee is (Great Contemporary Pianists Speak for Themselves, Dover Books on Music), het Bolet op uitvoerige wyse 'n duistere stuk deur Joseph Marx genoem wat in Bolet se eie woorde; sy gunsteling stuk tussen al die virtuoos concertos was as gevolg van die enorme krag wat van die solis vereis word. Bolet se verhoog optrede was een van volle konsentrasie aan die uitvoering, wat gekarakteriseer was deur minimale bewegings.
In 2017-2018 het die Audite plate-etiket 'n reeks CD's uitgereik met uitsendings-opnames deur Bolet van RIAS-Berlin, welke nie voorheen vrygestel was nie en hoofsaaklik uit die 1970s dateer. Die meeste van die repertoire dupliseer sy kommersiële opnames, maar die uitvoerings vertoon die ekstra stimulasie van 'n gehoor.
Instrumente
Bolet het regdeur sy loopbaan gebruik gemaak van Baldwin en C. Bechstein klaviere en het dit ook onderskryf. Bolet se Decca/London opnames was opgeneem met gebruikmaking van 'n deskundig voorbereide Baldwin SD-10 gevleuelde konsertklavier.
Kopersbond
Die Kopersbond was ‘n groot koöperatiewe handelsmaatskappy met die primêre doel om die Afrikaner ‘n vastrapplek in die sakewêreld te gee.
Die firma is in Maart 1940 in Johannesburg gestig en het deur inlywing van ander maatskappye ontwikkel tot een van die grootste groothandelsondernemings in die land, met kantore in Kaapstad en Windhoek. Aan honderde kleinhandelswinkels (en selfs afgeleë plaaswinkels) is voorraad soos materiale, klerasie vir dames en mans, meubels en boekhou- en rekenmasjiene verskaf. Die firma het o.a. sy eie meubelfabriek bekend om sy stinkhoutmeubels bedryf. Dit het verskeie invoerlisensies besit en sodoende kontakte met ‘n aantal buitelandse bedrywe onderhou. In 1946 was die Kopersbond die alleenagent vir DDT in Suider-Afrika. In 1944 het dit ‘n belang in die Spoorbondkas verkry. Van toe af was dit ‘n finansiële instelling en het dit byvoorbeeld aan Anton Rupert £2500 geleen om sy maatskappy Voorbrand, ‘n voorloper van die firma Rembrandt van Rijn, te stig.
Die Kopersbond het goeie betrekkinge met die Ossewabrandwag gehad.
In jukskei word om die Kopersbond Trofee meegeding.
Jennifer Finnigan
Jennifer Finnigan (gebore 22 Augustus 1979) is 'n Kanadese aktrise, vervaardiger, en regisseuse. Sy is bekend vir haar rolle in die rolprente Conception (2011), The Opposite Sex (2014), en Andover (2018), en in die televisiereeks The Bold and the Beautiful (1987).
Chnoem
Chnoem was in die Egiptiese mitologie een van die vroegste gode, oorspronklik die god van die brom van die Nylrivier. Omdat die jaarlikse vloed van die Nyl die grond weer vrugbaar gemaak het, is geglo hy is die skepper van die liggame van menslike kinders, wat hy op sy pottebakkerswiel van klei gemaak en dit in vroue geplaas het.
Eienskappe
Chnoem is die derde aspek van Ra. Hy is die god van hergeboorte, die skepping en soms die aandson, hoewel dit gewoonlik die funksie van Atoem was. Die plekke waar hy aanbid is, is beskou as heilig. Hy is soms saam met Anoeket en Satet aanbid as die bewaker van die bron van die Nyl. Kinders is dikwels na hom genoem, met die naam Chnoem-Choefwy – "Chnoem is my Beskermer". Dit was die volle naam van farao Choefoe (Cheops), die bouer van die Groot Piramide van Giza. Chnoem was ook verwant aan die god Min.
Madibaneng
Madibaneng is 'n landelike nedersetting in die Makhuduthamaga Plaaslike Munisipaliteit, Sekhukhune in die Limpopoprovinsie van Suid-Afrika.
Baadjie
'n Baadjie is 'n tipe baadjie wat lyk soos 'n pakbaadjie, maar wat meer ontspanne gesny is. 'n Baadjie word oor die algemeen onderskei van 'n sportbaadjie as 'n meer formele kledingstuk en gemaak uit effekleurige kledingstowwe. Baadjies het soms vlootstylmetaalknope om hul oorsprong te toon as baadjies gedra deur bootklublede.
Die materiaal waarvan baadjies gemaak word is gewoonlik van 'n duursame aard, veral wanneer dit bedoel is as buitedrag. Baadjies vorm dikwels deel van 'n uniform wat dui op, byvoorbeeld, 'n lugredery se werknemers, leerders van 'n sekere skool, lede van sportklubs, of sportmanne en -vroue van 'n spesifieke span.
Baadjies word gedra met 'n wye verskeidenheid van ander klere, wat wissel van 'n kraaghemp en das tot 'n oopnek polohemp, of selfs net 'n gewone T-hemp. Hulle pas by broeke van alle kleure en materiale, van die klassieke wit katoen of linne, tot grys flennie, bruin of beige chinos, en ook jeans.
Prema Smith
Prema Smith (gebore 31 Julie 1987) is 'n Australiese akteur, vervaardiger en regisseur. Hy is bekend vir sy rolle in die rolprente Cop's Enemy (2017), Bad Day in Belgrade (2017), en The Pitch (2018), en in die televisiereeks First World Relationships (2016).
Denis Arndt
Denis Arndt (gebore 23 November 1939) is 'n Amerikaanse akteur, skrywer, en vervaardiger. Hy is bekend vir sy rolle in die rolprente Basic Instinct (1992), S.W.A.T. (2003), Anacondas: The Hunt for the Blood Orchid (2004), en Bandidas (2006).
AHRLAC Holdings Ahrlac
Die AHRLAC is 'n ligte, veeldoelige vliegtuig ontwerp en gebou deur AHRLAC Holdings by die Wonderboomlughawe in Pretoria, Suid-Afrika.
Tegniese gegewens
Bemanning: 2 (Loods en waarnemer)
Lengte: 10 m
Vlerkwydte: 12 m
Hoogte: 4 m
Maksimum opstygmassa: 3 800 kg
Kragbron: 1 × Pratt & Whitney Canada PT6A-66 turboskroef, 710 kW (950 shp)
Onderstel: Driewiel
Werkverrigting
Maksimum snelheid: 504 km/h; 313 mph (272 knope)
Reikafstand: 2 130 km
Uithouvermoë: 7–10 ure
Opstygaanloop: 550 meter (1 800 vt) met 'n volle vrag
Combretum acutum
Combretum acutum is 'n struik wat aan die familie Combretaceae behoort. Die plant is inheems in Benin, Burkina Faso, Ghana en Nigerië.
Behouering
'n Internasionale behoueringstelsel is in Julie 1977 in Suid-Afrika ingestel, maar 'n interne behoueringsdiens bestaan al sedert 1951. Oorsese lande gebruik die internasionale behoueringsdiens reeds jare lank die eerste houer is in 1956 van New York na Porto Rieo gestuur.
Algemeen
Die twee groot voordele van behouering is dat dit ekonomies en vinnig is. Die kans dat die goedere wat vervoer word, beskadig kan word, is gering. Die verkoper pak self die vrag in die houer. Dit word verseël en die houer kry 'n nommer wat, in Suid-Afrika, op die Spoorweë se rekenaar aangeteken word. Die seël kan nie gebreek word voordat die vrag by sy bestemming aankom nie. Omdat die houers met sterk raamgrendels vasgekoppel is aan die trok om te keer dat dit op die trein beweeg of gly, word baie minder skade gely. Die moontlikheid van diefstal word ook feitlik heeltemal uitgeskakel. Voordat behouering algemeen in gebruik gekom het, het talle sakemanne tot 20% van hul vrag afgeskryf weens diefstal of skade. Deesdae ly hulle feitlik geen skade nie en 'n houer kan nie sommer weggedra word nie. By behouering word daar op groot skaal van rekenaars gebruik gemaak, en omdat elke houer se nommer in so 'n rekenaar opgeneem word, is beter beheer moontik en is dit dus makliker om te bepaal waar 'n houer op 'n gegewe tyd is.
Marais Poitevin
Die Marais Poitevin [maʁɛ pwatvɛ̃] is 'n uitgestrekte moerasland in die weste van Frankryk, geleë langs die Golf van Poitou noord van La Rochelle. Oorspronklik het die moerasgebied self deel uitgemaak van die Golf van Poitou. Toe die seewater begin terugtrek het, het dit 'n moeraslandskap agtergelaat - die tweede grootste in Frankryk na Camargue in die suide en die vyfde grootste in Europa. Weens sy groot verskeidenheid natuur- en kultuurskatte is die Marais Poitevin in 2010 deur die Franse Departement van Omgewingsake aangewys as een van 18 Grands Sites de France.
Vanaf die 11de eeu het monnike uit die nabygeleë kloosters van Maillezais, Saint-Pierre-le-Vieux, l'Absie, Saint-Maixent en Moreilles begin om die moerasse droog te lê en die vrugbare grond vir landbou te ontsluit. Deur middel van kanale en damwalle is die streek gedreineer en water deur die rivier Sèvre Niortaise afgevoer. Die eerste landboupersele het ontstaan. Tydens die regentskap van koning Hendrik IV is die dreineringswerk geïntensiveer en Hollandse setlaars met die benodigde vakkennis en ervaring in die gebied gevestig.
Witwisit Hiranyawongkul
Witwisit Hiranyawongkul (gebore 20 Julie 1989) is 'n Thaise akteur. Hy is bekend vir sy rolle in die rolprente Love of Siam (2007), 4 Romance (2008), Home kwamrak kwamsuk kwam songjam (2012), en Threesome (2014).
Behouering
Behouering in Suid-Afrika voor 1977
Die Spoorweë het reeds sedert 1951 'n interne behoueringsdiens vir die vervoer van klaar vervaardigde en ingemaakte goedere, wat onder meer ook 'n volledige deur-tot-deur-diens ingesluit het, in werking gehad. Die diens is in 1960 uitgebrei toe houers wat aan die internasionale spesifikasies voldoen het, in gebruik geneem is. Die Spoorweë se interne behoueringsdiens het so vinnig gegroei dat daar teen 1974 al 4 100 houers en houertenks in gebruik was. Teen die einde van Maart 1974 is aangekondig dat 'n volledige behoueringstelsel, wat internasionale skeepsvervoer sou insluit, teen die middel van 1977 ingestel sou word. Die aankondiging is gedoen na jare se ondersoek oor die wenslikheid en praktiese toepasbaarheid van uitgebreide behouering. Die vraagstuk van uitgebreide behouerings het in der waarheid reeds in 1968 ter sprake gekom, toe die Steenkamp-werkgroep saamgestel is om ondersoek in te stel na behouering in die Suid-Afrikaanse handel. Aan die begin van 1970 het die werkgroep Australië besoek, en teen middel van die jaar 'n verslag ingedien. Kortliks het dit daarop neergekom dat behouering so gou moontlik ingestel moes word. Die hawe-owerhede moes in kennis gestel word en hoe die hawens beplan moes word. Die Spoorweë en Hawens moes dadelik hul uitbreidingsprogram van konvensionele hanteringstoerusting in heroorweging neem omdat die toerusting nie meer nodig sou wees sodra behouering ingestel word nie. Nadat die verslag ingedien is, het 'n studiegroep in 1971 verskeie Europese behoueringspunte besoek om die fyner besonderhede van behouering te bestudeer. 'n Taakmag van ingenieurs, hawe-en administratiewe personeel, ekonome en seevaartdeskundiges het voltyds aan die projek gewerk. Behouering is amptelik op 1 Julie 1977 ingestel met die inwyding van die eerste behouering-laaiplekke in Kaapstad, Port Elizabeth en Durban en die binnelandse behouerings-hawe (só word 'n binnelandse houer eindpunt genoem) by City Deep in Johannesburg.
Marais Poitevin
Die Marais Poitevin se landskappe beslaan tans sowat 100 000 hektaar en strek oor drie départements - Vendée, Deux-Sèvres en Charente-Maritime. Naas die kusstreek, die halfdroë en die droggelegde terrein, wat ongeveer 70 persent van die totale oppervlakte beslaan, het 'n deel van die oorspronklike moerasland bewaar gebly. Dit beslaan sowat 30 persent. Onder meer vir toerismedoeleindes word na die vogtige deel met sy netwerk van kanale ook verwys as Venise Verte of «Groen Venesië». Sterk winterreën bring hier gereeld oorstromings.
Chantavit Dhanasevi
Chantavit Dhanasevi (gebore 18 September 1983) is 'n Thaise akteur en skrywer. Hy is bekend vir sy rolle in die rolprente Hello Stranger (2010), ATM: Er Rak Error (2012), Pee Mak (2013), en One Day (2016).
Diane Flacks
Diane Flacks is 'n Kanadese aktrise en skryfster. Sy is bekend vir haar rolle in die rolprente Dog Park (1998), Cake (2005), en Take This Waltz (2011), en in die televisiereeks The Kids in the Hall (1988).
WHL0137-LS
WHL0137-LS, ook bekend as Earendel, is 'n ster in die sterrebeeld Walvis wat in 2022 deur die Hubble-ruimteteleskoop ontdek is. Dit is die oudste en verste bekende ster, op 'n afstand van 28 miljard ligjare (8,6 miljard parsek). Die voorheen verste bekende ster, onder meer bekend as Icarus, was 14,4 miljard ligjare (4,4 miljard parsek) van die Aarde af. Dit is in 2018 deur Hubble ontdek.
Waarneming
Die ontdekking van Earendel deur Hubble is op 30 Maart 2022 aangekondig. Die ster is waargeneem danksy 'n gravitasielens wat veroorsaak is deur die teenwoordigheid van die sterreswerm WHL0137-08 tussen die ster en die Aarde; dit het die lig van die ster af vergroot. Rekenaarsimulasies van die gravitasielens dui daarop dat Earendel se helderheid tussen 1 000 en 40 000 keer vergroot is.
Die bynaam Earendel wat die ontdekkers aan die ster gegee het, kom van Oudengels en beteken "oggendster" of "opkomende lig". Eärendil is ook die naam van 'n karakter in een van J.R.R. Tolkien se boeke wat deur die lug reis met 'n juweel wat so helder soos 'n ster is. Die Nasa-sterrekundige Michelle Thaller het bevestig dat die verwysing na Tolkien doelbewus was.
Die ster se moedersterrestelsel, WHL0137-zD1, het die bynaam "Sunrise Arc" gekry omdat die gravitasielens sy lig in 'n lang sirkelmaan verwring het.
Daar is voorgestel Hubble en die James Webb-ruimteteleskoop doen nog waarnemings om die eienskappe van die ster beter vas te stel. Met James Webb se groter sensitiwiteit sal Earendel se spektraallyne beter vasgestel kan word, asook of dit 'n enkelster is. Daar sal ook bepaal word of daar swaarder elemente as waterstof en helium in die sterspektrum teenwoordig is.
Fisiese eienskappe
Die lig van Earendel wat waargeneem is, is net 900 miljoen jaar ná die Oerknal uitgestraal. Die ster het 'n rooiverskuiwing van 6,2 ± 0,1, wat beteken die ster se lig het ons 12,9 miljard jaar later vir die eerste keer bereik. Weens die uitdying van die heelal is die ster se waargenome posisie nou egter 28 miljard ligjare van hier.
Earendel het waarskynlik 'n massa van tussen 50 en 100 sonmassas. Vanweë sy groot massa het die ster waarskynlik 'n paar miljoen jaar ná sy vorming as 'n supernova ontplof. Sy effektiewe temperatuur sal minstens 20 000 K (20 000 °C) wees.
Spinnekopagtiges
Spinnekopagtiges of spinagtiges (Arachnida) is 'n biologiese klas van agtpotige geleedpotige diere. Dit is 'n hoogs suksesvolle groep wat hoofsaaklik grondlewende ongewerweldes, soos die spinnekoppe, skerpioene, bosluise, myte en 'n aantal kleiner groepe, bevat.
Kenmerke
Alle spinnekopagtiges het vier paar pote, en kan maklik van insekte, wat net 6 pote het, onderskei word. In sommige spesies is die voorpote vir sensoriese persepsie aangepas, terwyl ander spesies twee ekstra aanhangsels het wat vir voeding, verdediging, en sensoriese doeleindes gebruik word. Dié ekstra aanhangsels word soms só groot dat dit soos 'n ekstra paar pote lyk.
Spinnekopagtiges het geen antennes (voelhorings) of vlerke nie. Die liggaam is meestal in twee segmente gedeel. Die kop en borsstuk is saamgesmelt tot 'n kopborsstuk (cephalothorax) met 'n buiksegment of abdomen daaragter. Hulle lengte wissel van kleiner as 1 millimeter (myte en bosluise) tot 23 sentimeter (skerpioene). Die mannetjies is gewoonlik kleiner as die wyfies.
Soos alle geleedpotiges het spinnekopagtiges 'n eksoskelet. Hulle het ook 'n interne struktuur van kraakbeenagtige weefsel, wat aan sekere spiergroepe geheg is.
Bykans alle spinnekopagtiges is grondlewend. Sommige leef egter in varswater, of selfs in die see.
Christopher Sommers
Christopher Sommers (gebore 1977) is 'n Australiese akteur. Hy is bekend vir sy rolle in die rolprente Drive Hard (2014), The Water Diviner (2014), en Predestination (2014), en in die televisiereeks Hunters (2016).
Framingham
Framingham [ˈfreɪmɪŋˌhæm] is 'n nedersetting in die Middlesex-distrik (Middlesex County) van die Amerikaanse deelstaat Massachusetts met 'n bevolking van 68 318 volgens die sensus van 2010. Framingham, wat in 1700 gestig en sowat 30 km wes van Boston geleë is, is die 14de mees bevolkte munisipaliteit in die deelstaat.
Met TJX Companies, Inc. en Staples, Inc. het twee van die grootste Amerikaanse handelsreuse hulle hoofkwartier in Framingham, net soos Bose Corporation, 'n vervaardiger van oudio-toerusting met wêreldwye belange. Die Amerikaanse nuuskanaal CNN se program Money het Framingham in 2012 36ste geranglys in sy top 100-lys van die 100 mees leefbare plekke in die VSA.
Framingham het daarnaas op verskillende terreine baanbrekersrolle vervul asook geskiedenis geskryf. So was Crispus Attucks (1723–1770), 'n boorling van Framingham wat sy lewe in die Boston-slagting (Boston Massacre) verloor het, die eerste slagoffer wat in die stryd vir Amerikaanse onafhanklikheid gesneuwel het.
Die Golden Triangle ("Goue Driehoek"), 'n sakegebied wat naby die dorpsgrens met Natick geleë is, is een van die grootste winkelgebiede in Nieu-Engeland wat in 1951 'n baanbrekersrol gespeel het met die opening van die Shoppers World-opelug-winkelsentrum met vyftig besighede en 6 000 parkeerplekke - die tweede van sy soort in die Verenigde State en die eerste oos van die Mississippirivier. Ook die eerste onderwyserskollege en die eerste vrouegevangenis in die VSA is hier gevestig.
Framingham het daarnaas 'n leidende rol gespeel op die gebied van kardiologiese navorsing. Die sogenaamte Framingham-ondersoek oor koronêre hartsiektes en arteriosklerose was die eerste stelselmatige navorsingsprojek oor die oorsake en risikofaktore van dié siektes waarin 'n groot deel van die bevolking van Framingham aan geneeskundige toetse deelgeneem het. Framingham is onder meer vanweë sy representatiewe demografiese struktuur en die nabyheid van tersiêre navorsingsinsteelings soos die Harvard-universiteit en die Universiteit van Boston deur die Verenigde State se Gesondheidsdiens (United States Public Health Service, kort PHS) in 1948 vir dié projek gekies.
Jinna Navarat
Jinna Navarat (gebore 1993) is 'n Thaise akteur. Hy is bekend vir sy rol in die rolprent How to Win at Checkers (Every Time) (2015).
Mabopane, Sekhukhune
Mabopane, Sekhukhune is 'n landelike nedersetting in die Makhuduthamaga Plaaslike Munisipaliteit, Sekhukhune in die Limpopoprovinsie van Suid-Afrika.
Euryops laxus
Euryops laxus is 'n struik wat tot die Asteraceae  familie hoort. Die spesie is inheems aan Suid-Afrika en Eswatini. Dit staan ook as die harpuisbossie bekend.
Ivo Michiels
Henri Paul René Ceuppens (8 Januarie 1923 – 7 Oktober 2012) was 'n Vlaamse skrywer. Hy het onder die skuilnaam Ivo Michiels geskryf.
Biografie
Van 1959 tot 1983 was hy redakteur en redaksionele sekretaris van die Nieuw Vlaams Tijdschrift. Van 1966 tot 1978 doseer hy ook aan die Hoger Rijksinstituut voor Toneel- en Cultuurspreiding in Brussel. In 1979 vestig hy hom as voltydse skrywer in die Vaucluse (Frankryk). Hy is op 89-jarige ouderdom in Le Barroux oorlede.
Mark Spain (akteur)
Mark Spain (gebore 1971) is 'n Australiese akteur. Hy is bekend vir sy rolle in die rolprente My Brilliant Career (1979), Harlequin (1980), en Mad Max Beyond Thunderdome (1985), en in die televisiereeks The Schlocky Horror Picture Show (2007).
Mabintwane
Mabintwane is 'n landelike nedersetting in die Makhuduthamaga Plaaslike Munisipaliteit, Sekhukhune in die Limpopoprovinsie van Suid-Afrika.
Engadinerhuis
Die Engadinerhuis is 'n tipe plaashuis wat eie is aan die Engadin-vallei in die Switserse kanton Groubunderland, die Vinschgau (die boonste gedeelte van die Etsch- of Adige-vallei in Suid-Tirol, Italië) en die Tiroolse Bo-Innvallei in Oostenryk.
Kenmerkend vir die Engadinerhuis is massiewe buitemure (dikwels versier met muurskilderye wat volgens 'n verfynde variant van die Italiaanse sgraffitotegniek aangebring is), diep vensteropeninge, en twee ingangspoorte wat toegang bied tot die sulèr (voorkamer) en die stal aan die voorkant. Gewoonlik is Engadinerhuise met drie verdiepings opgerig, waarby woonvertrekke, skure en stalle altyd onder een dak gehuisves is.
Xander Speight
Xander Speight (gebore 25 Maart 1996) is 'n Australiese akteur. Hy is bekend vir sy rolle in die rolprente The Lucifer Killings (2016), The Neon Spectrum (2017), en Frankie, en in die televisiereeks Worst Year of My Life, Again! (2014).
Combretum clarense
Combretum clarense is 'n struik wat aan die familie Combretaceae behoort. Die spesie is endemies aan Gaboen.
Cyrus Arnold
Cyrus Arnold (gebore 2 Januarie 2003) is 'n Amerikaanse akteur. Hy is bekend vir sy rolle in die rolprente Hardcore Henry (2015) en Zoolander 2 (2016), en in die televisiereekse Bones (2005) en The Exorcist (2016).
Euryops linearis
Euryops linearis is 'n struik wat tot die Asteraceae  familie hoort. Die spesie is endemies aan die Wes-Kaap en kom by De Hoop voor waar dit deel van die fynbos vorm. Die plant het 'n voorkomsgebied van 215 km² en daar is tussen vyf en tien subpopulasies. Die plant word bedreig deur acacia-spesies wat indringerplante is.
Combretum longistipitatum
Combretum longistipitatum is 'n struik wat aan die familie Combretaceae behoort. Die spesie is endemies aan Gaboen.
Nelly Furtado
Nelly Furtado (gebore 2 Desember 1978) is 'n Kanadese sangeres, liedjieskrywer, komponis, en aktrise. Sy is bekend vir haar rolle in die rolprente Lara Croft: Tomb Raider (2001), Wild Child (2008), en Max Payne (2008), en in die televisiereeks CSI: NY (2004).
Lekgwareng
Lekgwareng is 'n landelike nedersetting in die Makhuduthamaga Plaaslike Munisipaliteit, Sekhukhune in die Limpopoprovinsie van Suid-Afrika.
Puttichai Kasetsin
Puttichai Kasetsin (gebore 3 Julie 1986) is 'n Thaise akteur. Hy is bekend vir sy rolle in die televisiereekse Leh Nangfah (2014), The Ugly Duckling (2015), Ugly Duckling Series: Perfect Match (2015), en U-Prince: The Handsome Cowboy (2016).
Lekwageng
Lekwageng is 'n landelike nedersetting in die Makhuduthamaga Plaaslike Munisipaliteit, Sekhukhune in die Limpopoprovinsie van Suid-Afrika.
Euryops leiocarpus
Euryops leiocarpus is 'n struik wat tot die Asteraceae  familie hoort. Die spesie is endemies aan die Oos-Kaap en die KwaZulu-Natal.
Chepri
Chepri of Cheper was in die Egiptiese mitologie ’n god wat met die Egiptiese heilige kewer verbind is; net soos ’n kewer of miskruier bolle mis oor die aarde beweeg, beweeg die son deur die lug. Omdat miskruiers hul eiers in die misbolle lê en die kleintjies uit die bolle te voorskyn kom, is Chepri ook beskou as ’n god van hergeboorte en die oggendson.
Cheper is ’n transkripsie van die Egiptiese woord wat "ontstaan", "gebeur", "skep" ens. beteken.
Combretum adrianii
Combretum adrianii is 'n struik wat aan die familie Combretaceae behoort. Die spesie is endemies aan Gaboen.
Mpuluzirivier
Die Mpuluzirivier is 'n rivier met sy oorsprong in die verreooste van Mpumalangaprovinsie in Suid-Afrika. Dit mond uit en is 'n sytak van die Lusutfurivier wat van wes na oos deur Eswatini vloei.
Elaine Paige
Sy het in Barnett, Noord-Londen grootgeword, die Aida Foster-verhoogskool bygewoon en in 1964 haar debuut as professionele verhoogtoneelspeler gemaak. Haar verskyning in 1968 se vervaardiging van Hair het haar West End-debuut gemerk.
Vier seuns van Horus
Die vier seuns van Horus was in die Egiptiese mitologie ’n groep van vier gode wat die verpersoonliking was van die vier potte waarin mense se organe geplaas is wanneer hulle gemummifiseer is.
Omdat die hart die versinnebeelding van die Egiptiese siel was, is dit binne-in die liggaam gelos. Daar is verkeerdelik geglo die brein is die oorsprong van slymvlies en dit is dus weggegooi. Dit het die maag, lewer, groot ingewande en longe oorgelaat; dit is verwyder, gebalsem en elk in sy eie pot gestoor.
Beskermers
Die eerste verwysing na die vier seuns van Horus kom in die "Piramidetekste" voor, waarin hulle beskryf is as vriende van die koning wat hom gehelp het om met lere na die hemele te gaan. Omdat Horus hul pa was, is Isis, Horus se oorspronklike vrou, beskou as hul ma, hoewel elke pot in die begrafnisritueel deur ’n ander godin beskerm is. (Net soos wat die seuns van Horus elk ’n pot beskerm het, is hulle op hul beurt elk deur ’n godin beskerm.)
In die klassieke uitbeelding van die vier seuns van Horus in die Middelryk was Imsety en Doeamoetef aan die oostekant van die doodskis, en Hapi en Qebehsenoef aan die westekant. Hulle is daarom ook met die windrigtings verbind.
Combretum ndjoleense
Combretum ndjoleense is 'n struik wat aan die familie Combretaceae behoort. Die spesie is endemies aan Gaboen.
Combretum esteriense
Combretum esteriense is 'n struik wat aan die familie Combretaceae behoort. Die spesie is endemies aan Gaboen.
Trowbridge
Trowbridge (troʊbrɪdʒ) is die distriksdorp van Wiltshire in Engeland, aan die Bissrivier in die weste van die graafskap. Dit is naby die grens met Somerset en lê 13 km suidoos van Bath, 31 49 km suidwes van Swindon en 32 km suidoos van Bristol.
Endotermies (biologie)
Endotermies of endoterm (van die Griekse ἔνδον endon, "binne-in", en θέρμη thermē, "hitte") in biologie dui op ’n organisme wat sy liggaam by ’n metabolies gunstige temperatuur hou deur veral die gebruik van hitte wat deur sy interne liggaamsfunksies vrygestel word, in plaas daarvan om op hitte uit die omgewing staat te maak. Die intern opgewekte hitte is hoofsaaklik ’n toevallige gevolg van die dier se metabolisme, maar in toestande van uiterse koue of min aktiwiteit kan ’n endotermiese dier spesiale meganismes gebruik om hitte op te wek, soos om sekere spiere in te span of te bewe.
Trowbridge
Lank 'n markdorp, het die Kennet- en Avon-kanaal noord van Trowbridge 'n instrumentele rol in die dorp se ontwikkeling gespeel, aangesien dit toegelaat het dat steenkool vanaf die Somerset-steenkoolveld vervoer word en so die koms van stoomaangedrewe vervaardiging in wollapmeulens was. Die dorp was die voorste vervaardiger van wolklere en -komberse in die suidweste van Engeland in die laat 18de en vroeë 19de eeue; teen daardie tyd het dit die bynaam "The Manchester of the West" gehad.
Die burgerlike gemeente van Trowbridge het 'n bevolking van 33,108 in die 2011-sensus gehad. Die gemeente sluit die nedersettings Longfield, Lower Studley, Upper Studley, Studley Green en Trowle Common in.
Endotermies (biologie)
In algemene taalgebruik kom die term "warmbloedig" dikwels voor. Die teenoorgestelde van endotermies is eksotermies ("koudbloedig"), hoewel daar oor die algemeen geen volstrekte of duidelike skeiding is tussen die aard van endo- en eksotermiese diere nie.
Opwekking en instandhouding van hitte
thumb|Die volgehoue energieomset van ’n endotermiese dier (soogdier) en ’n eksotermiese dier (reptiel) as ’n funksie van kerntemperatuur. thumb|’n Muis (endotermies) reguleer sy liggaamstemperatuur deur [[homeostase. Die akkedis (eksotermies) en sy liggaamstemperatuur is afhanklik van die omgewing.]]
Baie endotermiese diere het meer mitochondria per sel as eksotermiese organismes. Dit stel hulle in staat om energie op te wek deur die tempo te verhoog waarteen hulle vette en suikers metaboliseer. Daarom het hulle, om hulle hoër metabolisme te ondersteun, ’n paar keer soveel kos nodig asook ’n meer konstante voorraad metaboliese brandstof.
In baie endotermiese diere word energie deur ’n beheerde, tydelike toestand van hipotermie bewaar deurdat die liggaamstemperatuur toegelaat word om tot byna omringende vlakke te daal. Sulke toestande kan kort wees, soos ’n slaapsiklus wat hom elke 24 uur herhaal, of langer, soos met hibernasie. Die liggaamstemperatuur van baie klein voëls (soos kolibries) en klein soogdiere (soos tenreks) daal drasties tydens onaktiwiteit, soos snags by dagdiere en bedags by nagdiere, en dit verlaag die energiebehoeftes om die liggaamstemperatuur te handhaaf. Minder drastiese, afgebroke verlagings in liggaamstemperatuur kom ook voor in ander, groter diere; die menslike metabolisme neem byvoorbeeld af tydens slaap en veroorsaak ’n verlaging van kerntemperatuur – gewoonlik sowat 1 graad Celsius. Daar kan ook ander stygings of dalings in temperatuur wees, gewoonlik kleiner – óf inwendig óf in reaksie op eksterne faktore of kragtige inspanning.
Die rustende menslike liggaam wek sowat tweederdes van sy hitte op deur die metobolisme in interne organe in die bors en abdomen, sowel as in die brein. Die brein genereer sowat 16% van die totale hitte wat deur die liggaam opgewek word.
Hitteverlies is ’n groot gevaar vir klein diere, omdat hulle ’n groter verhouding van oppervlak tot volume het. Klein endotermiese diere het isolasie in die vorm van pels of vere. Warmbloedige waterdiere, soos robbe, het gewoonlik dik lae vet onder die vel. Pikkewyne het vere én vet. Diere wat in baie koue omgewings voorkom, soos by die pole, het spesiale are in hulle liggaamspunte wat as geleiers van hitte dien. Dié are lê langs die slagare vol warm bloed. Van die slagare se hitte word deur dié are na die res van die romp gelei.
Voëls, veral waadvoëls, het dikwels goed ontwikkelde hittegeleidende meganismes in hulle bene – dié in die bene van keiserpikkewyne is deel van die aanpassings wat hulle in staat stel om maande op Antarktika se winterys deur te bring. In koue omstandighede verminder baie warmbloedige diere ook bloedvloei na die vel deur die vernouing van are, en verminder so hitteverlies.
Voorkoming van oorverhitting
In tropiese klimaatstreke en tydens gematigde somers is oorverhitting (hipertermie) net so ’n groot gevaar as koue. In warm toestande help sommige diere hitteverlies aan deur vinnige asemhaling, wat die dier afkoel deur waterverdamping in die asem te verhoog, en/of deur die bloedtoevloei na die vel te verhoog sodat die hitte in die omgewing uitstraal. Soogdiere met min of geen hare sweet ook omdat die verdamping van water in die sweet hitte verwyder. Olifante swaai hulle ore om hulle af te koel.
Combretum ivanii
Combretum ivanii is 'n struik wat aan die familie Combretaceae behoort. Die spesie is endemies aan Gaboen.
Meschenet
Meschenet was in die Egiptiese mitologie die godin van kindergeboortes en die skepper van elke kind se ka, ’n deel van die Egiptiese siel, wat sy met die geboorte in hulle geblaas het. Sy is van die vroegste tye deur die Egiptenare aanbid.
In Antieke Egipte het vroue die lewe geskenk deur op twee stene te hurk, en Meschenet is met dié vorm van geboorte verbind. Sy is dus soms uitgebeeld as ’n steen met ’n vrou se kop en ’n koei se baarmoeder daarop. Ander kere was sy ’n vrou met ’n koei se baarmoeder as deel van haar kopstuk.
Eksterne skakels
Llista de personatges de la mitologia egípcia
Richard Quest
Richard Austin Quest (* 9 Maart 1962 te Liverpool) is 'n Engelse joernalis en verslaggewer wat op die CNN International-weegawe (Afrikaans: CNN Internasionaal) van die Cable News Network in Londen gebaseer is. Quest is gay en Joods en het 'n posaanbieding van die Engelse weergawe van die Midde-Oosterse televisienuusnetwerk Al Jazeera afgekeur omdat hy "nie goed sou inpas nie".
1994 Italiaanse Grand Prix
Die 1994 Formule 1 Italiaanse Grand Prix is op 11 September 1994 op die Autodromo Nazionale Monza gehou. Die wedren is deur Damon Hill in 'n Williams-Renault gewen.
Apep
Apep (Grieks: Apophis) was in die Egiptiese mitologie ’n bose god wat as ’n slang of draak uitgebeeld is; hy was die god van donkerte en chaos, dus die teenoorgestelde van Maät (orde en waarheid).
Gevegte met Ra
Mites oor Apep se gevegte met Ra is tydens die Nuwe Ryk uitgebrei. Omdat almal kon sien die son (Ra) word nie in die lug deur ’n reuse-slang aangeval nie, is geglo het hy net onder die horison gelê. Dit het hom deel van die Doeat (onderwêreld) gemaak. In sommige mites was hy daar vasgevang omdat hy die vorige hoofgod was wat deur Ra omvergewerp is, of omdat hy boos was en daar gevange gehou is.
In sommige mites wag Apep vir Ra in die westelike berg bekend as Bachoe, waar die son ondergaan, en soms wag hy vir Ra waar die son opkom. Die groot verskeidenheid plekke waar Apep kon lê en wag, het hom die naam "Wêreldomsirkelaar" besorg. Daar is geglo sy verskriklike brul het die onderwêreld laat dreun.
In hul gevegte is Ra deur ander gode bygestaan wat saam met hom gereis het; die sterkste van hulle was Set, wat Apep met ’n spies gesteek het.
Soms het Apep die oorhand gekry, en dan was daar aardbewings en donderstorms. Daar is selfs geglo Apep het Ra soms ingesluk, en dit het sonsverduisterings veroorsaak. Omdat Ra se verdedigers hom gou verslaan het, sou die verduistering binne minute eindig. Wanneer Apep doodgemaak is, was hy die volgende nag terug op sy pos, want hy het klaar in die wêreld van die dooies geleef.
Jesse Spencer
Jesse Spencer (gebore 12 Februarie 1979) is 'n Australiese akteur. Hy is bekend vir sy rolle in die rolprent Uptown Girls (2003) en in die televisiereekse Neighbours (1985), House (2004), en Chicago Fire (2012).
TCP/IP
TCP/IP is 'n versameling protokolle wat algemeen vir kommunikasie tussen rekenaars gebruik word. Die naam TCP/IP is 'n samestelling van die twee bekendste protokolle van die TCP/IP-protokolsuite, naamlik die transmissiebeheer-protokol (TCP) en het internetprotokol (IP). TCP/IP word as "TCP oor IP" uitgespreek. Die Internet is die grootste en bekendste TCP/IP-netwerk.
Protokolle
TCP/IP is gebaseer op navorsing wat die Amerikaanse Departement van Verdediging (DoD) gedoen het om boodskappe oor die ARPANET-netwerk te stuur. Dit bestaan hoofsaaklik uit vyf protokolle:
Argitektuur
Die TCP/IP-argitektuur bestaan uit vier vlakke:
Johan Daisne
Johan Daisne was die skuilnaam van die Vlaamse skrywer Herman Thiery (2 September 1912 – 9 Augustus 1978). Hy is in Gent, België gebore en gaan skool by die Koninklijk Atheneum. Hierna studeer hy aan die Universiteit van Gent ekonomie en Slawiese tale en behaal in 1936 sy doktorsgraad. In 1945 word hy aangestel as hoofbibliotekaris van die stad Gent.
Biografie
Hy skryf ook draaiboeke, hoorspele en nie-fiksie. Sy viertalige Filmografisch leksikon der wereldliteratuur (3 volumes, 1971, 1973 en 1978) het ontwikkel uit sy verbintenis met die Knokke-filmfees.
Korn Khunatipapisiri
Korn Khunatipapisiri (gebore 13 November 1994) is 'n Thaise akteur. Hy is bekend vir sy rolle in die rolprent Love's Coming (2014) en in die televisiereekse Ugly Duckling Series: Boy's Paradise (2015) en Sotus (2016).
Weerfront
'n Weerfront is 'n grens wat twee lugmassas van verskillende digthede skei.
Fronte en frontvlakke
Dit het tot gevolg dat die waardes van hierdie groothede aan die grens tussen twee lugsoorte oor 'n klein afstand sterk verander. Hierdie grens tussen twee lugsoorte staan as 'n frontvlak bekend, en die snylyn hiervan met die aardoppervlak as ŉ front. 'n Mens moet so 'n front eintlik nie as 'n dun lyn sien nie, maar as ŉ strook van 10 tot 100 km breed, dit wil sê 'n frontale sone.
Ook die vertikale oorgang tussen twee lugsoorte is dikwels nie 'n snylyn nie, maar bestaan uit 'n oorgangslaag van enkele honderde meter dik. Indien die temperatuur van twee lugsoorte verskil, sal ook die digtheid daarvan anders daar uitsien; die koue lug is swaarder as die warm lug en sal dus altyd geneig wees om onder die warm lug in te beweeg.
As gevolg van die temperatuurgradiënt ontstaan 'n frontvlak wat altyd teen 'n skuins helling lê. Die helling hang regstreeks af van die temperatuurverskil: hoe groter dit is, hoe kleiner die helling. Indien die fronte ewewydig met die isobare (die lyne wat punte met gelyke lugdruk verbind) lê, is hulle feitlik onbeweeglik en word stasionêre fronte genoem. As die fronte egter nie ewewydig met die isobare lê nie, kan hulle hulle saam met die lugbeweging verplaas en staan daarom as aktiewe fronte bekend.
Verder word ook warm en koue fronte onderskei: indien 'n gegewe plek op die aarde (soos byvoorbeeld 'n weerstasie) binne 'n warm front geleë is en 'n temperatuurverlaging ondervind, is dit die gevolg van ŉ koue front. By 'n warm front vind die teenoorgestelde plaas. 'n Front het 'n groot invloed op die weersontwikkeling en word daarom altyd op weerkaarte aangedui. ŉ Warm front word daarop aangebring in die vorm van 'n lyn met halfsirkelvormige skyfies aan die sy wat in die bewegingsrigting van die front lê.
By 'n koue front word die halfsirkels deur driehoekies vervang. Wanneer 'n front oor 'n gebied beweeg, sal die windsnelheid en die windrigting dikwels verander. Die snelheidsverandering hang af van die onderlinge afstande tussen die isobare (dus van die lugdrukgradiënt) voor en agter die front. Die windrigting verander steeds op dieselfde manier: op die Noordelike Halfrond het die beweging van die front ŉ kloksgewyse verandering tot gevolg, terwyl dit op die Suidelike Halfrond teen die wysers inbeweeg.
Tipes
[[Lêer:NWS weather fronts.svg|duimnael|regs|250px|Weerkaart simbole:
1. kouefront;
2. warmfront;
3. stilstaandefront;
4. okklusiefront;
Lehlakong
Lehlakong is 'n landelike nedersetting in die Makhuduthamaga Plaaslike Munisipaliteit, Sekhukhune in die Limpopoprovinsie van Suid-Afrika.
Weerfront
Tipes
5. oppervlak trog;
6. rukwind/skeer-lyn/buie-lyn;
Wim Wenders
Ernst Wilhelm (Wim) Wenders (Düsseldorf, 14 Augustus 1945) is 'n Duitse rolprentregisseur en maker van dokumentêre prente. Hy word as een van die belangrikste regisseurs van die Duitse na-oorlogse outeursfilm beskou, wat vanaf die einde van die sestigerjare opslae in die internasionale teater gemaak het. Hy is sedert 1996 die president van die Europese Film Akademie in Berlyn.
Weerfront
Tipes
7. drooglyn;
Balinees
Balinees (ᬪᬵᬱᬩᬮᬶ, ᬩᬲᬩᬮᬶ, Basa Bali, Bhāṣā Bali; letterlik: "taal van Bali") is 'n Maleis-Polinesiese taal wat in Suidoos-Asië op die eiland Bali (vandaar die naam) en omliggende eilande soos Nusa Penida, Lombok en Java van Indonesië gepraat word. Die taal word tans deur sowat 3,95 miljoen mense gepraat, hoofsaaklik Balinese.
Weerfront
Tipes
8. tropiese golf;
Balinees
Balinees is verwant aan Bandjarees, Chamorro, Indonesies/Maleis, Javaans, Madoerees, Minangkabau, Palauaans en Soendanees. Dit is ietwat minder verwant aan Filippynse tale soos Cebuano en Tagalog (Filippyns) en het daarnaas nog 'n los verbintenis met Malgassies in Madagaskar.
Balinees word soms as 'n dialek van Maleis beskou, maar dit word nie algemeen aanvaar nie, hoewel die Maleise taal 'n groot invloed op Balinees uitgeoefen het. Dit word met die Latynse alfabet of die Balinese skrif, 'n Brahmi-skrif uit die Indiese skriffamilie, geskryf. Laasgenoemde is verwant aan die Javaanse skrif van die Javaanse taal.
Weerfront
Tipes
9. trowal]]
Kouefront
'n Kouefront is die voorpunt van 'n koeler lugmassa, wat op die grondvlak 'n warmer massa lug vervang, wat binne 'n taamlike skerp oppervlaktrog van lae druk lê.
Warmfront
'n Warmfront is aan die voorpunt van 'n homogene warm lugmassa, wat op die ewenaarskant van die gradiënt in isoterme geleë is, en lê in 'n groter trogge van lae druk as koue fronte. 'n Warmfront beweeg stadiger as die koue front wat dit gewoonlik volg, omdat die koue lug digter is en harder om van die Aarde se oppervlak te verwyder.
Okklusiefront
'n Okklusiefront vorm wanneer 'n koue front 'n warm front oorval, en vorm gewoonlik rondom volwasse lae druk gebiede.
Stilstaandefront
'n Stilstaandefront is 'n nie-bewegende (of gestopte) grens tussen twee lugmassas, wat nie sterk genoeg is om die ander te vervang nie. Hulle is geneig om in dieselfde gebied te bly vir lang tydperke, en beweeg gewoonlik in golwe.
Drooglyn
'n Soortgelyke verskynsel soos 'n weerfront is die drooglyn, wat die grens is tussen lugmassas met beduidende vogverskille.
Combretum polyanthum
Combretum polyanthum is 'n struik wat aan die familie Combretaceae behoort. Die spesie is endemies aan Gaboen.
Weerfront
Buie-lyn
Georganiseerde gebiede met donderstormaktiwiteit versterk nie net die bestaande frontale sones nie, maar kan koue fronte oorskry in 'n patroon waar die straal op die boonste vlak in twee strome verdeel,met die resulterende Mesoskale konvektiewe stelsel (MKS) wat vorm op die punt van die boonste vlak van die verdeling van die windpatroon wat suidoos loop in die warm sektor parallel met die lae vlak diklyne. As die konveksie sterk en lineêr of geboë is, word die MKS 'n buie-lyn genoem, met die eienskap wat aan die voorpunt van die aansienlike windskof en drukstyging geplaas is. Selfs swakker en minder georganiseerde donderstorms lei tot koeler lug en hoër druk, en die uitvloeigrense bestaan voor hierdie tipe aktiwiteite, wat later die dag kan dien as fokus vir addisionele donderstormaktiwiteit.
Hierdie eienskappe word dikwels in die warm seisoen regoor die Verenigde State van Amerika op oppervlakanalises uitgebeeld en lê binne oppervlaktroe. As uitvloeigrense of buie-lyne oor droë streke vorm, kan 'n haboob ('n tipe intense stofstorm wat op 'n atmosferiese gravitasiestroom gedra word) ontstaan. Buie-lyne word op NWS-oppervlakanalises uitgebeeld as 'n afwisselende patroon van twee rooi kolletjies en 'n streep gemerk SQLN of SQUALL LINE, terwyl die uitvloeigrense as trogies met 'n etiket van OUTFLOW BOUNDARY.